Kamu bisa jelasin ke aku soal Jemblung dalam bahasa jawa?

Jemblung yaiku kasenian tradhisional saka Kebumén wujud seni nyritani utawa ndongéng. Dongéng sing digawakné lumrahé wujud carita sajarah utawa babad lemah Jawa ana ing masa kerajan. Basa sing digunakné yaiku basa Jawa khas Kebumén (ngapak).Tembung Jemblung cekakan saka Jenjem jenjemé wong gemblung. Kaya ta wong gemblung sing tetep ngomong sanajan déwék.

Kasenian Jemblung didolanké déning wong siji utawa luwih. Wong sing ndolanké jemblung diarani Dhalang Jemblung. Kasenian iki didolanké karo njagong. Ubarampé Jemblung yaiku sesajén wujud manéka warna panganan tradhisional (jajanan pasar) sing diwadahi ténong (wadhah saka anyaman pring) lan wéwangian (kukus kemenyan). Sandangan Dalang Jemblung lumrahé yaiku sandhangan tradhisional prasaja (lanang karo wadon).